สงกรานต์ จัดใหญ่ 14 จังหวัด
อีเวนต์ระดับโลก ปิดสุขุมวิท 1 เลน พาเหรดอลังการ,ททท.จัดใหญ่ ท้าเที่ยวข้ามภาค เทศกาลเย็นทั่วหล้ามหาสงกรานต์ 14 จังหวัดทั่วประเทศ ยกระดับให้เป็นงานอีเวนต์ระดับโลก เมืองกรุงเปิดงานวันเสาร์นี้ ปิดถนนสุขุมวิทโชว์ขบวนพาเหรดสุดอลังการ 6 ขบวน 5 ความอัศจรรย์ตระการตา น้องน้ำตาล-ชลิตา ส่วนเสน่ห์ นางสงกรานต์ปีนี้ นำขบวนพร้อมนางเอกสาว คิมเบอร์ลี่ ด้านพ่อเมืองโคราชวางมาตรการป้องกันอุบัติเหตุ อำนวยความสะดวกประชาชนเดินทางกลับภูมิลำเนาด้วยความปลอดภัย สั่งย้ายสถานที่จัดงานใหญ่จากลานย่าโมไปที่อื่น แก้ปัญหารถติดหนัก เมืองพังงาทำเก๋ นำหนังตะลุง นายเท่ง ขนาดใหญ่สูง 2 เมตรครึ่งไปติดตามถนนทั่วเมือง 17 จุด เตือนสติผู้ใช้รถใช้ถนนไม่ประมาท ขณะที่แรงงานชาวเขมรแห่กลับไปเที่ยวสงกรานต์ที่บ้านเกิด รอคิวข้ามแดนนับหมื่นคนแน่นด่าน ตม.อรัญประเทศ จ.สระแก้ว และ อ.โป่งน้ำร้อน จ.จันทบุรี,ใกล้เข้าสู่ช่วงเทศกาลสงกรานต์ หน่วยงานทั้งภาครัฐและเอกชนเตรียมจัดงานใหญ่สร้างความสุขให้ประชาชน เมื่อวันที่ 6 เม.ย. นายยุทธศักดิ์ สุภสร ผู้ว่าการการท่องเที่ยวแห่งประเทศไทย (ททท.) เผยว่า ททท.ขอชวนคนไทยท้าเที่ยวข้ามภาคร่วมงานเทศกาล เย็นทั่วหล้า มหาสงกรานต์ ปี 2560 ใน 14 จังหวัดทั่วประเทศ ได้แก่ 1.สงกรานต์พระประแดง จ.สมุทรปราการ 2.สงกรานต์มอญสังขละบุรี จ.กาญจนบุรี 3.สุโขทัย 4.เชียงใหม่ 5.ลำปาง 6.นครพนม 7.ขอนแก่น 8.นครศรีธรรมราช 9.พระนครศรีอยุธยา 10.สุพรรณบุรี 11.หนองคาย 12.ชลบุรี 13.ภูเก็ต และ 14.สงขลา ยกระดับงานเทศกาลสงกรานต์ให้เป็นงานอีเวนต์ระดับโลก สำหรับในพื้นที่กรุงเทพฯ ททท.เชิญร่วมงานเทศกาลเย็นทั่วหล้า มหาสงกรานต์ : Amazing Songkran 2017 มหัศจรรย์วันสงกรานต์ เชิญชมขบวนมหัศจรรย์ วันเบิกบาน สงกรานต์ไทยที่แบ่งออกเป็น 6 ขบวน 5 ความอัศจรรย์ มีพิธีเปิดวันเสาร์ที่ 8 เม.ย. เริ่มเวลา 17.00 น. จะปิดการจราจรถนนสุขุมวิทขาเข้า 1 เลน ตั้งแต่ท้องฟ้าจำลอง ถึงสุขุมวิท 24 เพื่อเตรียมเคลื่อนขบวน จากนั้นเวลา 18.00-20.30 น. ปิดการจราจรถนนสุขุมวิทขาเข้าทุกช่องทาง ตั้งแต่สุขุมวิท 22 ถึงสุขุมวิท 24 จะมีพิธีเปิดและการแสดงเต็มรูปแบบ,ผู้ว่าการ ททท. กล่าวด้วยว่า ขบวนพาเหรดสุดอลังการทั้งหมดจะเคลื่อนขบวนความสนุก โดยมีนางสงกรานต์ ประจำปี 2560 คือ น้องน้ำตาล-ชลิตา ส่วนเสน่ห์ มิสยูนิเวิร์สไทยแลนด์ และผู้เข้ารอบ 6 คนสุดท้าย รวมทั้งคิมเบอร์ลี่-แอน เทียมศิริ นางเอกละครชื่อดัง พิธีเปิดจะเริ่มจากแยกพร้อมพงษ์ มุ่งหน้าสู่แยกปทุมวัน เริ่มตั้งขบวนที่ท้องฟ้าจำลอง ทำการแสดงหน้าศูนย์การค้า ดิ เอ็มโพเรียม (เต็มรูปแบบ) มุ่งหน้าสู่แยกอโศกมนตรี แยกราชประสงค์ สิ้นสุดที่แยกปทุมวัน ขอเชิญชวนชาวไทยร่วมกันสืบสานงานประเพณีแห่งความสุข สดชื่น เบิกบานใจ สัมผัสความประทับใจ มีการเรียนรู้ พบมุมมองใหม่ตามแบบฉบับการท่องเที่ยว Amazing Experience นอกจากนี้ ยังมีงานสงกรานต์บางกอกใหญ่ไร้แอลกอฮอล์ ทำบุญสรงน้ำพระ 13 วัด วันที่ 12-16 เม.ย.ที่วัดอรุณราชวรารามราชวรมหาวิหาร และถนนอรุณอัมรินทร์ตัดใหม่ และประเพณีสงกรานต์บางลำพู วันที่ 12-13 เม.ย.ที่สวนสันติชัยปราการ ถนนพระอาทิตย์,ส่วนการเตรียมความพร้อมอำนวยความสะดวกให้ประชาชนในการเดินทางกลับภูมิลำเนาต่างจังหวัด รวมถึงมาตรการป้องกันอุบัติเหตุตามท้องถนน นายวิเชียร จันทรโณทัย ผวจ.นครราชสีมา เผยว่า ได้เริ่มมาตรการรณรงค์ลดอุบัติเหตุอุบัติภัยทั้ง 32 อำเภอ และสร้างความปลอดภัยในช่วงเทศกาลสงกรานต์นี้ เป็นไปตามนโยบายของรัฐบาลให้เข้มงวดและเข้มข้นขึ้นกว่าทุกปี โดยเฉพาะ รมว.มหาดไทย เน้นย้ำ จ.นครราชสีมา ให้ดูแลประชาชนในการเดินทางกลับภูมิลำเนาโดยสวัสดิภาพและที่สำคัญการลดอัตราการเสียชีวิตจากอุบัติเหตุให้มากที่สุด ขณะนี้ทุกส่วนงานมีความพร้อมอย่างเต็มกำลัง,ทั้งนี้ จ.นครราชสีมา ตั้งเป้าหมายดูแลประชาชน 4 เรื่องคือ 1.จะให้ประชาชนเดินทางกลับภูมิลำเนาอย่างปลอดภัยด้วยความสะดวกและรถไม่ติดขัด 2.ถนนสายหลัก ทั้งถนนมิตรภาพ ถนนสาย 304 กบินทร์บุรี-วังน้ำเขียว และสาย 24 ถนนสีคิ้ว-เดชอุดม หรือสายอื่นๆที่อยู่ระหว่างการซ่อมสร้างจะคืนพื้นที่ผิวถนนทั้งหมดภายในวันที่ 10 เม.ย. ส่วนการเตรียมรับจุดเสี่ยงหรือจุดที่ปริมาณรถติดขัดมากมี 5-6 จุด จะเปิดเส้นทางพิเศษขึ้นมาเพื่อระบายรถ ประชาชนควรศึกษาเส้นทางลัดหรือทางเลี่ยงด้วย 3.การรณรงค์ให้มีกิจกรรมสวดมนต์ข้ามปีช่วงปีใหม่ไทยวันที่ 13 เม.ย. รวมทั้งกิจกรรมวันครอบครัววันผู้สูงอายุให้ประชาชนทำกิจกรรมเหล่านี้แทนที่จะปล่อยให้ไปดื่มสุรา และ 4.จะต้องมีด่านชุมชน ด่านตรวจต่างๆ ทำหน้าที่อย่างเข้มแข็งตลอดระยะเวลา 7 วันตั้งแต่วันที่ 11-17 เม.ย. เพื่อไม่ให้ประชาชนทำผิดกฎจราจร และรณรงค์ไม่ให้ดื่มสุราแล้วขับขี่ยานพาหนะ,นายวิเชียรกล่าวถึงการดูแลความปลอดภัยการเล่นน้ำสงกรานต์ในชุมชนต่างๆ ให้นายอำเภอ ผู้กำกับการสถานีตำรวจ และหัวหน้าชุด กอ.รมน.จังหวัด ไปตรวจสอบพื้นที่จัดงานเล่นน้ำให้วางแผนดูแลความปลอดภัยของประชาชน สำหรับในเขตเทศบาลนครนครราชสีมาได้ข้อสรุปว่า จากเดิมที่เคย จัดงานบริเวณลานอนุสาวรีย์ท้าวสุรนารี (ลานย่าโม) ที่ใช้ชื่องาน มาดากัสก้า มีการปิดถนนจัดงานใหญ่ทำให้รถติดขัดมาก ปีนี้จึงขอให้ย้ายไปจัดงานที่อื่น เนื่องจากประชาชนจะได้ไปสักการะและสรงน้ำคุณย่าโมได้สะดวกขึ้น,นายเอกรัฐ หลีเส็น รอง ผวจ.พังงา นายนฤทธิ์ มงคลศรี นอภ.เมืองพังงา พร้อมผู้นำท้องถิ่น กำนัน ผู้ใหญ่บ้าน นำหนังตะลุง นายเท่ง ขนาดความสูง 2.5 เมตร พร้อมข้อความให้ผู้ใช้รถใช้ถนนขับรถด้วยความระมัดระวัง 3 ภาษา คือ ภาษาไทย ภาษาจีน และภาษาอังกฤษ ไปปักนำร่องบนเกาะกลางถนนสายทับปุด-พังงา โค้งบางเสียด ต.บางเตย อ.เมืองพังงา เป็นโค้งอันตรายมีสถิติการเกิดอุบัติเหตุและผู้เสียชีวิตปีที่ผ่านมาถึง 38 ราย นายเอกรัฐ กล่าวว่า ที่ต้องนำ นายเท่ง หนังตะลุงชื่อดังของปักษ์ใต้ เพื่อให้ผู้ใช้รถใช้ถนนระมัดระวังชะลอความเร็ว ช่วงเทศกาลสงกรานต์จะมีประชาชนกลับภูมิลำเนาและนักท่องเที่ยวเดินทางมา จ.พังงา จำนวนมาก อีกทั้งเป็นทางผ่านสู่จังหวัดอื่นๆ จึงนำตัวหนังตะลุงนายเท่ง มาเป็นสื่อรณรงค์ปักไว้โดดเด่นตามจุดเสี่ยงที่เกิดอุบัติเหตุบ่อยทั้ง 17 จุด เพื่อเตือนสติผู้ใช้รถใช้ถนนได้ตระหนักและลดความเร็วลง คาดว่าปีนี้สถิติการเกิดอุบัติเหตุของ จ.พังงา จะลดน้อยกว่าปีที่ผ่านมา,ที่ห้างบิ๊กซี อ่างทอง นพ.วรงค์ รุ่งเรือง นายแพทย์ สาธารณสุขจังหวัดอ่างทอง นำเจ้าหน้าที่สาธารณสุขอำเภอเมืองอ่างทอง และอาสาสมัครประจำหมู่บ้านเดินรณรงค์ให้ประชาชนสวมใส่หมวกกันน็อกขี่รถ จยย.เพื่อป้องกันการสูญเสียชีวิตจากอุบัติเหตุ นพ.วรงค์ เผยว่า การรณรงค์ป้องกันอุบัติเหตุช่วงเทศกาลสงกรานต์ ให้ผู้ขี่รถ จยย.สวมใส่หมวกกันน็อกและปฏิบัติตามกฎจราจรอย่างเคร่งครัด เพื่อป้องกันอันตรายและความเสียหายที่จะเกิดขึ้นต่อร่างกาย ชีวิตและทรัพย์สินจากอุบัติเหตุการใช้รถใช้ถนนด้วยความประมาท,นายทัศนัย สุธาพจน์ นอภ.เชียงของ จ.เชียงราย กล่าวว่า วันที่ 13-18 เม.ย. อ.เชียงของ ร่วมกับเมืองห้วยทราย สปป.ลาว จัดงานเทศกาลสงกรานต์ ย้อนรอย ตำนานปลาบึก คู่ขนานกับเมืองห้วยทรายจัดงาน สบายดี 2017 เปิดเกาะกลางแม่น้ำโขงพื้นที่กว่า 100 ไร่ให้ประชาชนไทย-ลาว ลงเล่นสาดน้ำสงกรานต์อย่างเสรีไม่ต้องทำใบผ่านแดน เพื่ออนุรักษ์ประเพณี วัฒนธรรมเชื่อมความสัมพันธ์ 2 ฝั่งโขง ให้ประชาชนได้ผ่อนคลายจากสภาพอากาศร้อน รวมทั้งเป็นการส่งเสริมเศรษฐกิจการท่องเที่ยวชายแดนรับ AEC ในงานจะมีกิจกรรมสำคัญคือ พิธีบวงสรวงเจ้าพ่อปลาบึก สาธิตการไหลมองจับปลาบึกของพรานบ้านหาดไคร้ ทำบุญตักบาตรริมโขง ขบวนแห่สรงน้ำพระพุทธรูปศักดิ์สิทธิ์จากวัดและทุกชุมชนสวยงามยิ่งใหญ่อลังการกว่า 80 คัน การแสดงวัฒนธรรมประเพณีของไทย-ลาว และจำหน่ายสินค้าชุมชนของดีอำเภอเชียงของ,ด้านพระราชรัตนเวที รองเจ้าคณะจังหวัดนครสวรรค์ เจ้าอาวาสวัดวรนาถบรรพต พระอารามหลวง (วัดเขากบ) จัดประชุมการจัดงานส่งเสริมการท่องเที่ยวเชิงวัฒนธรรม ในงานประเพณีสงกรานต์เมืองสี่แคว วิถีไทย วิถีพุทธ จ.นครสวรรค์ ระหว่างวันที่ 13-16 เม.ย. เพื่อสืบสานและอนุรักษ์วัฒนธรรมประเพณีสงกรานต์ และส่งเสริมการท่องเที่ยวเชิงวัฒนธรรม เพิ่มรายได้ให้แก่ชุมชน วันที่ 12 เม.ย.จะมีพิธีสืบชะตาเมือง พิธีพราหมณ์และพุทธ วันที่ 13-16 เม.ย. มีพิธีทำบุญตักบาตร รักษาศีล ฟังเทศน์ปฏิบัติธรรมต้อนรับปีใหม่วิถีไทยวิถีพุทธ โดยเฉพาะวันที่ 16 เม.ย. จะมีพิธีแห่หลวงพ่อทอง พระเกจิอาจารย์ชื่อดังเมืองปากน้ำโพรอบตลาด พิธีห่มผ้าพระเจดีย์เก่าแก่สมัยสุโขทัย สรงน้ำพระ รดน้ำขอพรผู้ใหญ่ และการแสดงพื้นบ้าน แต่ละปีจะมีประชาชนหลั่งไหลมาร่วมงานจำนวนมาก,ที่ด่าน ตม.อรัญประเทศ จุดผ่านแดนถาวรบ้านคลองลึก อ.อรัญประเทศ จ.สระแก้ว วันที่สองของการผ่อนผันให้แรงงานชาวกัมพูชาเดินทางกลับภูมิลำเนาเพื่อร่วมเทศกาลสงกรานต์โดยไม่เสียค่าใช้จ่ายในการรักษาสิทธิ์วีซ่า ทำงานในประเทศไทย บรรยากาศคลาคล่ำไปด้วยแรงงานชาวกัมพูชานับหมื่นคนแห่มาเข้าคิวลงตราหนังสือเดินทางออกนอกราชอาณาจักรจนล้นทะลักออกมาจากอาคารตรวจหนังสือเดินทาง มีสาวเขมรตั้งท้อง 6 เดือนคนหนึ่งถึงกับเป็นลมล้มพับ เจ้าหน้าที่ช่วยกันปฐมพยาบาลจนอาการดีขึ้น พ.ต.อ.ประพันธ์ศักดิ์ ประสานสุข ผกก.ตม.จ.สระแก้ว สั่งการให้ พ.ต.ท.เบญจพล รอดสวาสดิ์ รอง ผกก.ตม.จ.สระแก้ว สนธิกำลังกับทหารพราน และตำรวจ สภ.คลองลึก จัดระเบียบและอำนวยความสะดวก พร้อมตรวจเข้มป้องกันแรงงานเถื่อนลักลอบปะปนออกไปด้วย นอกจากนี้ ชุดปฏิบัติการร่วมออกลาดตระเวนพื้นที่ตะเข็บชายแดนตามช่องทางธรรมชาติ จับกุมแรงงานเถื่อนชาวกัมพูชา 6 คน เป็นชาย 3 คน และหญิง 3 คน เดินลัดเลาะป่าละเมาะจากท้ายตลาดโรงเกลือจะมุ่งหน้าข้ามไปฝั่งกัมพูชา ควบคุมตัวดำเนินคดี,เช่นเดียวกับที่ด่านถาวรบ้านแหลม ต.เทพนิมิต อ.โป่งน้ำร้อน จ.จันทบุรี เนืองแน่นไปด้วยแรงงานชาวกัมพูชานับหมื่นคนที่มารอเดินทางกลับไปฉลองเทศกาลสงกรานต์ที่บ้านเกิด โดยมีตำรวจตรวจคนเข้าเมือง ศุลกากร และทหารนาวิกโยธิน ระดมกำลังอำนวยความสะดวก ร่วมกันจัดระเบียบเอกสารที่มีขั้นตอนค่อนข้างยุ่งยาก สอบถามบรรดาแรงงานชาวกัมพูชาทราบว่า เริ่มเดินทางกลับตั้งแต่ก่อนช่วงเทศกาลเนื่องจากระบบขนส่งมวลชนหรือรถโดยสารสาธารณะของกัมพูชามีน้อย หากกลับช่วงเทศกาลจะไม่สามารถกลับได้ทัน เพราะแม้จะมีการเดินทางล่วงหน้าหลายวันแต่ยังมีแรงงานตกค้างพักแรมตามเขตชายแดนในฝั่งกัมพูชาจำนวนมาก
ททท.จัดใหญ่ ท้าเที่ยวข้ามภาค เทศกาลเย็นทั่วหล้ามหาสงกรานต์ 14 จังหวัดทั่วประเทศ ยกระดับให้เป็นงานอีเวนต์ระดับโลก เมืองกรุงเปิดงานวันเสาร์นี้ ปิดถนนสุขุมวิทโชว์ขบวนพาเหรดสุดอลังการ 6 ขบวน 5 ความอัศจรรย์ตระการตา
สงกรานต์,เล่นน้ำสงกรานต์,นครราชสีมา,คิมเบอร์ลี่,นางสงกรานต์